section_heading: Vojna karijera
paragraph_text: Cramon je u pruskoj vojsci čin poručnika dostigao u rujnu 1891., dok je u čin konjaničkog satnika (rittmeistera) unaprijeđen u lipnju 1896. godine. Od 1898. služi u tjelesnoj pukovniji teške konjice "Grosser Kurfürst" u Breslauu, nakon čega je raspoređen na službu u Glavni stožer. U siječnju 1904. promaknut je u čin bojnika, da bi siječnju 1909. imenovan zapovjednikom Gardijske pukovnije teške konjice smještene u Berlinu. Iduće 1910. godine, u siječnju, unaprijeđen je u čin potpukovnika, nakon čega je u siječnju 1912. imenovan načelnikom stožera VIII. korpusa sa sjedištem u Koblenzu. Na navedenoj dužnosti nalazi se i na početku Prvog svjetskog rata. U međuvremenu je, u listopadu 1912., promaknut u čin pukovnika.